अगस्ता वेस्टलैंड हेलीकॉप्टर सौदा : ईडी की चार्जशीट में अहमद पटेल और किसी 'श्रीमती गांधी' का नाम  
ईडी की चार्जशीट
किसी 'श्रीमती गांधी' का जिक्र
अहमद पटेल का भी नाम
अगस्ता वेस्टलैंड वीवीआईपी हेलीकॉप्टर सौदा मामले में प्रवर्तन निदेशालय की ओर से गुरुवार को दाखिल चार्जशीट में अहमद पटेल और किसी 'श्रीमती गांधी' का जिक्र किया गया है.  यह चार्जशीट इस डील के मुख्य आरोपी क्रिश्चेन मिशेल के खिलाफ दाखिल की गई है. प्रवर्तन निदेशालय (ईडी) ने बताया है कि पूछताछ के दौरान क्रिश्चेन मिशेल ने 'एपी' और 'फैम' का जिक्र किया है जिसका मतलब अहमद पटेल और फैम का मतलब फैमिली है. ईडी को जो डायरी मिली है उसमें एपी और फैम कोडवर्ड की तरह लिखे गए हैं. 52 पन्नों की चार्जशीट और उसके साथ 3 हजार पन्नों की पूरक चार्जशीट में तीन नए नाम भी सामने हैं जिसमें मिशेल का बिजनेस पार्टनर डिवेड सेम और दो कंपनियां हैं. चार्जशीट में आरोप लगाया गया है कि क्रिश्चेन मिशेल ने तत्कालीन प्रधानमंत्री मनमोहन सिंह पर दबाव डालने के लिए कांग्रेस के वरिष्ठ नेताओं का इस्तेमाल किया था.
आरोपपत्र में कहा गया, ‘‘बजट पत्र के अनुसार, देश भर में वीवीआईपी की सवारी के लिए हेलीकॉप्टरों की खरीद के लिए सौदे को अगस्ता वेस्टलैंड के पक्ष में करने के लिए वायु सेना अधिकारियों, नौकरशाहों और राजनेताओं को तीन करोड़ यूरो का भुगतान किया गया था. ईडी ने कहा, ‘‘रिश्वत पाने वालों में कई वर्गों के लोग शामिल रहे जिनमें वायु सेना के अधिकारी, रक्षा मंत्रालय के अफसर समेत नौकरशाह और तत्कालीन सत्तारूढ़ पार्टी के शीर्ष नेता थे. क्रिश्चियन मिशेल जेम्स के अनुसार ‘एपी' का मतलब अहमद पटेल और ‘फैम' का मतलब परिवार.''